Anne Nivat

Anne Nivat (amezaliwa 18 Juni 1969 huko Poisy) ni mwandishi wa habari  wa Ufaransa ambaye ameripoti mizozo nchini Chechnya, Iraq na Afghanistan. Anajulikana kwa mahojiano na machapisho kuhusu raia hasa wanawake na uzoefu wao wa vita.
 Maisha ya awali 

Anne Nivat ni raia wa Ufaransa aliyelelewa Haute-Savoie karibu na mpaka wa Uswisi na Geneva.Baba yake ni Georges Nivat, mwanahistoria wa Urusi na mtafsiri wa Alexander Solzhenitsyn, na mama yake ndiye aliyemfundisha lugha ya Kirusi.  Anaishi Paris na pia amewahi kuishi Moscow.
 Elimu 
Nivat alimaliza shahada ya uzamivu (PhD) katika sayansi ya siasa kutoka chuo cha Paris Institute of Political Studies (Sciences Po), jijini Paris.

Nivat alibobea katika siasa za Urusi. Kitabu chake cha kwanza kilihusu vyombo vya habari vya Urusi kwenye kipindi cha glasnost katika Umoja wa Kisovyeti wa zamani, kuvunjika kwa nchi hiyo, na matukio yaliyoendelea hadi 1995 (Anne Nivat, Quand les médias russes ont pris la parole : de la glasnost à la liberté d'expression: 1985-1995, kilichochapishwa mwaka 1997).Baada ya kukaa katika Chuo Kikuu cha Harvard kwenye Davis Center for Russian and Eurasian Studies (1997–1998), Alishawishiwa sana na mwandishi wa habari kutoka Polandi Ryszard Kapuściński, ambaye baadaye alikutana naye kabla ya kifo chake, na mwandishi mashuhuri wa Kiitaliano Curzio Malaparte, aliyeripoti kuhusu Fronti ya Mashariki wakati wa Vita ya Pili ya Dunia na akaandika simulizi zake katika vitabu Kaputt (1944) na The Skin (1949).

Anaongea lugha kadhaa zaidi ya Kifaransa (lugha yake ya asili), zikiwemo Kirusi, Kiingereza, na ana uelewa wa lugha ya Kiarabu.

Marejeo

Jamii:Wanawake wa Ufaransa
Jamii:Waandishi wa habari